Brett Hull

Brett Hull, celým menom Brett Andrew Hull (* 9. august 1964, Belleville, Kanada) je bývalý kanadsko-americký hokejista, syn legendy NHL Bobbyho Hulla. Brett Hull ukončil svoju aktívnu kariéru 15. októbra 2005, pričom počas svojej kariéry odohral v NHL 20 sezón, v ktorých strelil 741 gólov, čo ho zaradilo na tretie miesto v štatistikách.

Bol draftovaný v roku 1984 v šiestom kole klubom Calgary Flames. Neskôr hrával aj za kluby St. Louis Blues, Dallas Stars, Detroit Red Wings a Phoenix Coyotes. Získal dvakrát Stanleyho pohár - v roku 1999 v drese Stars a v roku 2002 v drese Red Wings. Jeho číslo dresu 16 bolo vyradené z používania v St. Louis.

Na reprezentačnej úrovni bol spôsobilý reprezentovať  aj . Pri nomináciách na MS 1986 ho nevybral kanadský tréner ale tréner USA Dave Peterson. Hull tvrdil, že bolo osudom, že mu funkcionári USA dali dôveru a pre to zvolil reprezentovať USA. Reprenzentoval USA celkovo na jedných MS, troch Svetových pohároch a dvoch Zimných olympijských hrách.

Po skončení kariéry pracoval v klube Dallas Stars ako konzultant, generálny manažér a vice-prezident. Od roku 2013 do roku 2019 bol výkonným vice-prezidentom klubu St. Louis Blues.

Úspechy a ocenenia 
 Lady Byng Memorial Trophy - 1990
 Hart Memorial Trophy - 1991
 Lester B. Pearson Award - 1991
 Účasť v All-Star zápasoch -  1989, 1990, 1992, 1993, 1994, 1996, 1997 a 2001
 Najlepší strelec NHL v rokoch 1990, 1991 a 1992
 Stanleyho pohár - 1998-1999 (v drese Stars) a 2001-2002 (v drese Red Wings)

Referencie

Iné projekty

Externé odkazy 
 

Kanadskí hokejisti
Hokejisti USA
Strieborní olympijskí medailisti v ľadovom hokeji
Strieborní olympijskí medailisti USA
Účastníci MS v hokeji 1986
Hráči Calgary Flames
Hráči St. Louis Blues
Hráči Dallas Stars
Hráči Detroit Red Wings
Hráči Phoenix Coyotes
Hokejisti draftovaní klubom Calgary Flames
Víťazi Stanleyho pohára
Členovia Hokejovej siene slávy
Osobnosti z Belleville (Ontário)
Hokejisti na Zimných olympijských hrách 2002